ནད་ཚ་དང་བར་ཆད་འབྱུང་བར་ཤིན་ཏུ་འཛེམ་པར་བྱེད།དཔེར་ན།བྱིས་པ་སྙིང་རྗེ་བའམ་མིང་ཡག་པོ་ཡོད་པའི་རིགས་ལ་གཞན་གྱིས་བསྟོད་པ་མང་དྲགས་ན་བྱིས་པའི་བདེ་ཐང་ལ་གནོད་པར་འདོད་ཅིང་།བྱིས་པ་གསོན་ཚད་དམའ་བའི་ཁྱིམ་ཚང་ཁ་ཤས་ཀྱིས་ཆེད་དུ་ཁྱི་མོ་ཐར།ཕག་རྟུགསྡོམ་པོ་སྐྱིད་ཅེས་མིང་བཙོག་པོའི་རིགས་ཀྱིས་འབོད།ལ་ལས་བུའི་མིང་ལ་བྱི་མོ་ཐར་ཞེས་བུད་མེད་ཀྱི་མིང་གདགས་པར་བྱེད་པའི་གནད་ཀྱང་འདི་ཡིན་པར་ངེས།དེ་བས་བོད་ཀྱི་དམངས་ཁྲོད་དུ་དམོད་མོའི་གནོད་པ་མ་ཡིན་པར་མི་ལ་སྙན་གྲགས་དར་ཆེ་སྟེ།གཞན་གྱིས་བསྟོད་དྲགས་པ་དང་ཡིད་སྨོན་བྱེད་དྲགས་ནའང་གནོད་འཚེ་དང་རྐྱེན་ངན་འབྱུང་བར་འདོད་པའི་འདུ་ཤེས་ཤིག་ཆགས་ཡོད་པའང་ངང་ངམ་ཤུགས་ཀྱིས་རྟོགས་ཐུབ།